Dette var den første verdenscupsesongen i langrenn der samtlige distanser var like lange for både kvinner og menn. Det ble også innført en ny poengberegning. I tillegg til individuelle distanse- og sprintrenn og bonuspoeng ved fellesstarter, ble det utdelt poeng i sprintprologene. Det ble utdelt både individuelle poeng og nasjonspoeng i lagsprint og stafetter – med unntak for miks-stafettene, som kun var tellende i nasjonscupen.